Νεκταρινία

Η νεκταρινία (επιστημονική-λατινική ονομασία Nectarinia) είναι γένος ωδικών πτηνών της Αφρικής, που ανήκει στην ομώνυμη οικογένεια νεκταρινιίδες. Το ποια είδη περιλαμβάνει η νεκταρινία υπήρξε πολύ αμφιλεγόμενο ζήτημα για πολλές δεκαετίες. Προς τα τέλη του 20ού αιώνα η επικρατούσα τάση ήταν να εντάσσονται εδώ τα περισσότερα είδη της οικογένειας. Αλλά στις αρχές του 21ου αιώνα η ταξινομική χώρισε τη νεκταρινία σε οκτώ ομάδες που έγιναν ισάριθμα ξεχωριστά γένη. Αυτά είναι τα εξής: λεπτόκομη, αναβαθμίς, χαλκόμιτρα, κιννυρίς, κυανόμιτρα, δρέπτης, ανθοβαφής και δρεπανόρρυγχος.

Είδη
Σήμερα αναγνωρίζονται ευρύτερα τα παρακάτω 6 είδη στο γένος Nectarinia:

 Εικόνα  Απλή ονομασία  Επιστημονική ονομασία  Γεωγραφική κατανομή120px Νεκταρινία του Bocage  Nectarinia bocagii  Ανγκόλα και Λ.Δ. Κονγκό120px  Νεκταρινία με μοβ κοιλιά  Nectarinia purpureiventris  Μπουρούντι, Λ.Δ. Κονγκό, Ρουάντα και Ουγκάντα120px  Νεκταρινία του Τεκέζε  Nectarinia tacazze  Ερυθραία, Αιθιοπία, Κένυα, Νότιο Σουδάν, Τανζανία και Ουγκάντα120px Μπρούντζινη νεκταρινία  Nectarinia kilimensis  Ανγκόλα, Μπουρούντι, Λ.Δ. Κονγκό, Αιθιοπία, Κένυα, Μαλάουι, Ρουάντα, Τανζανία, Ουγκάντα και Ζάμπια120px  Νεκταρινία η διάσημη  Nectarinia famosa  από Αιθιοπία μέχρι Νότια Αφρική120px  Νεκταρινία του Τζόνστον  Nectarinia johnstoni  Λ.Δ. Κονγκό, Κένυα, Μαλάουι, Ρουάντα, Τανζανία, Ουγκάντα και Ζάμπια

Παραπομπές

Νεκταρινια